정조 10년 · 목
先是敎曰。今番當用輿士軍。而此事方有商量者。明日判尹與禮葬都監堂上來待。姑勿如例。知委坊內。五月十五日。○敎曰。其人貢人。以設炬之役。輿士軍有勿定之受 敎。依此擧行乎。問于京兆及輿士廳。使之草記。如非特敎。不得除免。則今番亦勿使用事分付。外梓室陪往時。大將領率輿士乎。只令從事官擧行乎。亦令該廳。相考前例草記。三都監員役所屬之無率丁者。勿令簽丁事。一體分付。○兵曹啓言。輿士軍磨鍊啓目。修正入啓。而至於各名色軍丁多少數爻。更爲條分。別單列錄以入。敎以。靈寢諸具。元無輸去之例。與架子軍及內出鍮器軍玉燈提燈軍花籠軍等。竝減除。仍令該都監。載之儀軌。儀仗中銀交椅脚踏馬机。除之。亦以此意分付都監。其餘不緊名色。依抹下數擧行事。亦爲分付。別單待釐正。更爲啓下。○輿士軍摠數別單。魂宮都監靈座諸具擔持軍八名。預差軍四名。靈寢諸具擔持軍八名。預差軍四名。靈寢諸具以下。敎以。元無輸去之例減。架子軍實預差竝六名減。素扇二趺具擔持軍四名。敎以。程道不遠。二名減。預差軍一名。素蓋二趺具擔持軍四名。二名減。預差軍一名。平床二擔持軍各六名減。預差軍各一名減。別架子軍八名。預差軍二名。內出鍮大也所羅竝負持軍二名。敎以。元無輸去之例減。銘旌奉持乼趺具負持軍六名。三名減。小床負持軍四名減。預差軍一名減。雨備軍實預差竝十五名。五名減。祭床八負持軍十二名。預差軍二名。高足床二負持軍實預差竝四名減。玉燈軍一名減。馬木軍三十名。層橋軍五名。雨備及奉持郞軍七名。來往板軍二十五名。支木軍二名。隔板軍二名。金也只軍一名。小枕軍一名。小輪軸軍一名。內支木軍一名。欄干軍四名。足臺軍一名。假輪臺軍四名。拜板軍一名。預差橫杠軍四名。鍮榼軍一名。鍮錚盤軍一名。鍮貼匙軍一名。素錦褚軍六名。雨備軍一名。肩輿二運。每運擔陪軍四十四名式八十八名。前引軍三十名。市民後引軍十名。市民馬木軍三十名。支木軍二名。踏板軍二名。雨備及奉持郞軍七名。預備橫杠軍四名。來往板軍十七名。隔板軍一名。魂帛腰輿軍十名。雨備軍一名。馬木軍二名。諡印本印腰輿軍十名。雨備軍一名。馬木軍二名。諡册敎命竹册腰輿軍十名。雨備軍一名。馬木軍二名。哀册彩輿軍十名。雨備軍一名。馬木軍二名。服玩贈玉贈帛彩輿軍十名。雨備軍一名。馬木軍二名。明器彩輿軍十名。敎以。同盛於服玩彩輿。軍則減。雨備軍一名。馬木軍二名。香亭子軍十名。雨備軍一名。馬木軍二名。香坐兒軍一名。香足兒軍一名。以上竝減。雜物車子引曳軍一百五十名市民。敎以。令本都監。量宜減數。方相氏軍五十六名。市民朱簾軍三名減。朱簾機軍十名減。輪輿軍二百名。衛軍馬木軍一百十名。衛軍來往板軍一百十名。衛軍魂帛輦擔陪軍三十四名。雨備軍二名。香亭子軍十名。雨備軍一名。馬木軍二名。香佐兒軍一名減。長足兒軍一名減。魂帛交椅軍四名。雨備軍一名。傍挾床軍二名。雨備軍一名。平轎軍十名。雨備軍一名。箭平床軍十名。都遊軍十五名。上墓軍六十六名。以上軍一千五百大十五名。二房竹散馬六匹軍九十六名。按籠軍六名。雨備軍六名。行帷帳二部竹軍二十八名。索軍二十八名。屛風六坐軍十二名。雨傘二軍二名。羽葆一軍三名。機軍二名。雀扇四軍四名。旌二軍二名。旄節二軍二名。銀立瓜一軍二名。金立瓜一軍二名。銀橫瓜一軍二名。金橫瓜一軍二名。銀粧刀一軍二名。金粧刀一軍二名。銀鐙子二軍三名。金鐙子二軍三名。銀立瓜至金鐙子。敎以。程道旣近。且與他差備磨鍊不均。各減一名。令字旗二軍二名。豹骨朶二軍二名。白鶴旗一軍三名。玄鶴旗一軍三名。白澤旗二軍六名。麒麟旗二軍六名。銀交椅一軍一名減。駕龜仙人旗二軍六名。脚踏一軍一名減。馬机一軍一名減。靑陽繖一軍二名。靑扇二軍二名。靑蓋二軍二名。金一軍一名。鼓一軍二名。儀仗雨備軍六名。方燈四軍四名。三色燭籠六軍七名。敎以。依傳敎加定數加磨鍊。雨備軍二名。大燈二軍二名。大燭籠二十部軍二十二名。敎以。依傳敎加定數加磨鍊。雨備軍二名。靑紫繡鞍按籠軍十二名。雀扇機二軍三名。靑蓋機二軍三名。都遊軍百名。鋪筵軍八十名減。以上軍四百二九十二名。三房挽章奉持軍一百五十三名。雨備軍十名。敎以。挽章豈有雨具減。排案床四奉持軍八名合雨備軍二名。贈玉案一奉持軍一名。贈帛案一奉持軍二名。竹皮方箱子案一奉持軍一名合雨備軍一名。翣扇雨備軍一名。題主卓三奉持軍六名。踏掌三奉持軍三名合雨備軍二名。都遊軍二十名。以上軍二百十名。別工作各樣床卓軍三十名。分長興庫各樣雨備及鋪筵軍八十名。分典設司各樣遮帳負持軍三十名。造主所床卓軍八名。踏掌軍三名。盤匜軍一名。誌石奉安彩輿一部軍十六名。八名減。馬木軍二名。引路軍二名。表石曳運軍七十名。尙衣院排設高足床五坐。硯匣四部。拭巾亟負持軍十二名。繕工監燭臺負持軍十五名。以上二百六十九名。陪往大將軍二百名。都以上軍二千八百十六名。外梓室軍。運數。姑未磨鍊。敎以。待磨鍊。別單書入。浮莎草軍。多少。一從墓所都監捧甘進排。敎以。無論浮莎與補土。以餘丁全數。劃送墓所都監後。令該廳草記。○兵曹啓目。發靷時一房輿士軍一千三百十三名。二房輿士軍四百二十二名。三房輿士軍四百二十二名。別工作輿士軍三十名。魂宮都監輿士軍一百五十名定入事。自禮葬都監移文矣。火丁卜直十名。各一名定給。則當爲四百六十七名。而尙衣院排設輸運軍十二名。繕工監燭臺負持軍十五名。有廳差備軍火丁卜直十八名。傳語軍二百名。陪往大將預備軍二百名。都合實數三千二百四十九名。自前都監或有臨時加定之數。其間或不無軍人疾病額數減縮之患。令漢城府嚴飭。俾無落漏之弊。上墓時使役。以輿士餘軍及各差備軍。推移調用矣。今番自漢城府。京中輿士軍實數詳知然後。議于都監。臨時變通。而京中各司諸員匠人樂工樂生等。依例調用。返虞時禮葬都監。一房輿士軍二百一名。二房輿士軍一百八十六名。三房輿士軍二十八名。別工作輿士軍三十名。依例以上墓軍及發靷時輿士軍移用。應行節目。磨鍊後錄。請依此擧行。一。陪往大將一員。今已啓下。別爲磨鍊事目。使之察任。一。輿士軍人。以京中家戶出役。一從傳敎。當頉者許頉。不當頉者毋或混頉。若或有憑藉拒逆謀免者。則自該府決罪。重則入啓諭罪。一。漢城府郞廳一員。都廳稱號。嚴飭各部。京城內外家戶成册。輸送于本曹。習儀及正日。陪往大將領率。聽都監分付入把。一。軍人服色。一依都監公事施行。一。市民樂工樂生各司諸員奴子等。依例自漢城府。一體査出各其司所上案。相準都成册區別載錄。輸送本曹。敎以。依允。市民之應役者。更勿以率丁簽用於輿士軍。樂工樂生等無率丁者。亦爲勿侵事分付。朝者已有區別下敎。當頉不頉。當入倖漏者。索賂操縱者。該吏令該大將。各別重棍。勿限年充軍。不飭之堂上及大將論罪。京兆郞。事件重則定配。輕則拿處。該部官漫不致察者。亦依 先朝受敎。令該大將。敦化門外決棍。斷不饒貸之意。竝另加嚴飭。期於無犯。軍人名色中。元無輸去物種。則別單中抹下。依此擧行之意。分付該都監。○敎曰。輿士大將屬從事官。勿拘常格。各別擇差口傳事分付。○兵曹從事官望。前郡守朴志泓。前郡守尹壽民落點。敎曰。墓所靷路修治之役。係是部字內。且無儲置米會減之例。何循常規。別定牌將軍人使用似好。仍令該都監論理草記。○敎曰。輿士軍人調用。已有量處之命矣。今則墓所已定。程道至近。大小輿體杠長廣。皆用壬申年例。擔軍以三運磨鍊。每運人數。亦不至太多。應頉外。貧窮無依士庶無率丁之類。盲戶獨戶有率丁之類。特爲勿抄。以寓拔例軫恤之意。擔軍必以稍實丁簽用。以其餘軍。竝送墓所都監。只許一日赴役。此蓋公私兩便。兼欲除弊之意也。以此分付。抄拔之際。若有奸弊。京兆及部官。難免重勘。更以此意。先爲嚴飭。六月初一日。○魂宮都監堂上除有隣啓言。輿士廳啓下節目。祭床外各項床卓負持軍。有減除之命矣。墓所則依下敎不爲移用。而至於路祭所。則應入床卓持去軍。請更爲量宜磨鍊。敎以。原別單祭床負持軍諸條中一條。已仍置。不必加磨鍊矣。○輿士廳啓言。外梓室陪往時。丁丑年。因 傅敎。只從事官一員陪往矣。敎以。依例以從事官。而京兆長及輿士大將。分管檢飭。○漢城府啓言。相考前例。則其人貢人。以植炬之役。因丁丑年受 敎。果爲頉下。今亦依此擧行。而三都監員役之無率丁者。依聖敎一體勿抄。○敎曰。今聞判尹言。四部郊外契居民。亦入於輿士簽丁云。所居之地。異於城內。必多業農資生者。道里間亦有稍遠處。判尹旣承筵敎。郊契所居民人等。無論富實與否。輿士之役。一竝勿爲擧論。抄出洞里名號。別作成册。直送墓所都監。俾赴負土一日之役。初二日。○敎曰。今聞靷路。從舟橋踰大輿峴。則自城門替運所至墓所。反近於城門之距闕門。然則再運足矣。大輿軍以再運磨鍊事。卽爲分付輿士廳。○兵曹啓言。發靷時大輿擔陪軍替運處。事知羽林衛金道仁金彥植等發遣看審。磨鍊後錄。依此擧行。初運自宣仁門至崇禮門外。再運自崇禮門外至墓所。外梓室擔陪軍。以一運擧行。初三日。○禮葬都監。以部將抄定別單啓。敎以。大小輿及各項軍人檢飭牌將。竝屬輿士廳。如有不勤。該大將難免其責。以此約束。又以姓名別單啓。敎曰。更思道里旣近。部將名數太多。易致紛踏。自大輿部將十人。終涉過多。其外不緊名色。略加減除。別單更爲修整以入。其中抹名人。已入於他差備牌將。更爲塡充。○別單。大輿擔陪軍檢飭部將十人。禁軍五人。將校五人。○內禁衛金重得金昌國。羽林衛李昌元李好萬金景文。訓鍊都監旗牌官朴文彩。別武士崔處璣全德弘邊成大金養深。替運所檢飭部將八人。兼司僕金光國。羽林衛姜碩傳林枝茂金時豐。內禁衛辛震爕李命徵。羽林衛趙東旭李弼良。白鶴氅檢飭部將二人。羽林衛崔景輝徐翼修。前引軍檢飭部將二人。內禁衛金植車景一。後引軍檢飭部將二人。兼司僕王道吉金大一。馬木軍檢飭部將一人。總戎廳敎鍊官李彥忠。層橋軍雨備軍捧持郞軍檢飭部將一人。內禁衛郭德興。來往板軍支木軍隔板軍檢飭部將一人。兼司僕金振聲。輪輿排設所也只軍小木枕軍小輪軸軍內支木軍檢飭部將一人。兼司僕崔宗爀。前後欄干軍輪臺板軍足臺木軍支乃木軍檢飭部將一人。羽林衛金仁重。攝相禮拜板軍檢飭部將一人。兼司僕金德行。預備橫杠軍檢飭部將一人。羽林衛林震澤。木盒蓋具軍鍮錚盤軍素錦褚軍鍮貼匙軍雨備軍檢飭部將一人。羽林衛李弘道。肩輿擔陪軍檢飭部將三人。兵曹堂上軍官李命觀鄭翊臣。訓鍊都監別武士金性濈。前引軍檢飭部將一人。內禁衛姜泰俊。後引軍檢飭部將一人。兼司僕金兌文。馬木軍檢飭部將一人。內禁衛崔弘祥。層橋軍支木軍踏板軍所也只軍檢飭部將一人。內禁衛張軫彩。雨備軍捧持郞軍檢飭部將一人。羽林衛河聖光。來往板軍隔板軍檢飭部將一人。羽林衛安景祐。預備橫杠軍檢飭部將一人。羽林衛呂聖周。神帛腰輿擔陪軍雨備軍馬木軍檢飭部將一人。羽林衛河義耼。腰輿二部擔陪軍雨備軍馬木軍檢飭部將二人。羽林衛李應洙。內禁衛林鳳瑞。彩輿二部擔陪軍雨備軍馬木軍檢飭部將二人。兼司僕尹徵崔秀大。香亭子擔陪軍雨備軍馬木軍檢飭部將一人。羽林衛曺潤福。雜物車子四輛引曳軍檢飭部將二人。兼司僕林觀洙韓宗復。闕內輪輿排設檢飭部將二人。兵曹敎鍊官李愼培沈鍰。馬木輸運軍檢飭部將二人。兼司僕李春興。羽林衛劉聖益。來往板輸運軍檢飭部將二人。內禁衛景舜復朴廷輝。平轎子擔陪軍雨備軍檢飭部將一人。內禁衛丁昌晉。箭平床軍檢飭部將一人。內禁衛崔德禹。魂帛交椅軍雨備軍傍挾床軍雨備軍檢飭部將一人。內禁衛李世弼。都遊軍檢飭部將一人。內禁衛曺潤身。上墓軍檢飭部將一人。羽林衛金昌浩。竹散鞍馬六匹引曳軍檢飭部將二人。內禁衛金宗爕羽林衛李壽榮。行帷帳軍檢飭部將二人。守禦廳敎鍊官趙時恭閔在。屛風六坐軍檢飭部將一人。兼司僕韓重胤。雨傘二柄軍檢飭部將一人。內禁衛高道明。儀仗軍檢飭部將二人。兼司僕申道聖。羽林衛金廷燁。城門所懸大燈一雙軍檢飭部將一人。兼司僕鄭寅良。火鐵燭籠四十部軍檢飭部將二人。禁衛營敎鍊官舍有樑。別武士全世郁。大輿前三色燭籠六十部軍檢飭部將四人。禁衛營別武士崔尙崙。別騎衛安祥禹。總戎廳敎鍊官李湜孫世大。大輿前五色燭籠二百部軍檢飭部將十人。禁軍五人。將校五人。○內禁衛曺漢國。兼司僕林春培。羽林衛林春郁韓相國洪禹濟。御營廳敎鍊官金得商。別武士李廷復金景大金潤澤。守禦廳敎鍊官李瑞龜。神輦前三色燭籠六部軍檢飭部將一人。內禁衛朴景說。神帛腰輿前三色燭籠六部軍檢飭部將一人。兼司僕黃處心。方相氏車子四輛引曳軍檢飭部將二人。羽林衛曺漢雄安民漢。挽章軍檢飭部將二人。兼司僕李春蕃。內禁衛韓昌彥。表石引曳軍檢飭部將二人。羽林衛李彥遣。內禁衛郭興新。神道碑引曳軍檢飭部將二人。羽林衛李文伯朴成道。誌石正副本二架子擔陪軍檢飭部將二人。兼司僕趙聖麟。羽林衛崔挻鳳。床卓軍檢飭部將二人。羽林衛金重采朴東維。造主所考喧部將二人。內禁衛朴漢文韓尙麟。分長興庫各樣雨備鋪陳軍檢飭部將三人。羽林衛李弘國。兼司僕李元鎭李得重。分典設司各樣遮帳軍檢飭部將二人。羽林衛徐宗元曺漢星。別工作各處祭奠所用高足床軍檢飭部將二人。兼司僕張景泓。羽林衛李聖汲。以上禁軍八十五人。軍門二十四人。初六日。○前則無預備軍而創定。○敎曰。今番輿士軍抄定之役。比前不啻事半功倍。京兆成册越送之後。只從家主姓名。無論搢紳士庶。以衆所共知稍實戶。優數除置。以備輿士之用。就此除置秩中。自當依例聚點。依例抄定。而外此餘丁。傡屬墓所都監。付補土一日之役。餘丁之役。可謂至歇。今番此擧。一以爲除弊。一以恤貧戶。如是則防奸之道。不期嚴而自嚴。雖謂之以簡制煩可也。然而吏奸莫杜。民弊自如。萬一有不善對揚。混淆無別。則輿士大將難免重勘。纔以此意。招問從事官。已有下敎。而亦令京兆知悉。擧行勤慢。當待輿士畢抄。役軍畢赴。待該廳及該都監草記。自其日無率丁之混入者。府部屬之誅求者。每部分遣宣傳官備郞各一員。逐戶考察。竝以此意。嚴飭輿士廳及京兆。期於無犯。十一日。○前則輿士只有浮莎軍。而今以餘丁付補土。以除役民之弊。○漢城判尹金尙集啓言。餘丁抄出。事體莫重。士夫中貧窮之戶。盲獨外廢疾之類。自當入於無率應頉。而每當抄出之時。諸般雜頉。名色甚多。各司來關。虛實相蒙。溯考前後謄錄。則間或有臨時闊狹之事。此蓋由於初無一定之制而然矣。今若區別各項應頉及應役秩。成節目啓下。著爲定式爲宜。從之。又啓言。輿士軍抄定謄錄中有曰。曾經顯官率子無率丁頉免云者。語不別白。而細究旨意。其稱顯官。決非家主。似指率子之曾經顯官者言。而終未分曉。有難的定。且顯官若屬之當者。則品秩定限。亦宜一經筵稟後。可以擧行。敎以。俗所謂顯官。通稱一命以上。而今此簽丁之役。不必廣定界限。顯官以淸顯之職爲限。似無不可。堂上之承旨。堂下之玉堂。未必不爲極淸宦。而人旣數多。家貲亦必有貧窶者。及今定式之時。宜念簡當之擧。堂上則銓曹。堂下則東壁銓郞。參下則說書翰注爲定。顯官以當者分付。又啓言。文官則旣承下敎。而武臣與蔭官。亦不可不一體定式。武則以曾經兵使。蔭則以曾經摠管爲限。顯官率子。旣已定式。則顯官率弟。亦依此施行。從之。○敎曰。朝官貧戶。雖命査拔。成册修整。才已入啓。而士庶實戶中。更拔不實戶後。實入輿士軍。定日點考。而中官奴屬。竝付補土之役事。一體分付。○輿士廳啓言。依聖敎搜括。則其中士庶不實戶。爲一百十七戶。故成册中頉下。○輿士廳陪往大將事目。一。大輿輿士軍。漢城府郞廳及五部當該官員領率。聽大將分付擧行。一。大輿輿士軍。每一運一百名式。分爲二運含枚。衛將部將漢城府書吏領率。交替之所。俯伏路傍。次次擔衛。緩慢官吏及失伍軍人。卽爲決棍。一。外梓室輿士軍。自本廳點考入把。其外餘丁赴役次移送漢城府。一。外梓室陪進時。漢城府書吏四人。使令三名。依例分差使役。一。外梓室輿士軍。每一運八十名式。分爲二運含枚。部將漢城府書吏領率。交替之所。俯伏路傍。次次陪進。一。外梓室陪進時。從事官一員。依例陪往檢飭。一。部將之慢不致察者。依受 敎。敦化門外決棍。一。輿士軍點考。因傳敎。各部及漢城府切勿爲之。自本廳稍實戶抄出後。點考入把。一。輿士部將以下。違令不勤者。重則啓聞。輕則卽爲決棍。一。道路橋梁摘奸時。大將及從事官一員。事知兼司僕一員。書吏一人。自宣仁門。大輿輿士軍。交替之所立栍。當部官員。率其洞任。依例待候立栍。一。書吏二人。書員二人。文書直一名。使令五名。令戶兵曹依例給料。一。印信一顆。令禮曹依例輸送。一。狀啓及油紙行用紙地筆墨。令各該司依例進排。一。文書入盛柳笥及紙帒挾板床朱土硯石等物。令各該司依例進排。傳語牌。令該司依京畿監營例。造作擧行。一。排設地衣等物。令各該司依例進排。一。茶毋一名。令刑曹依例定送。○軍丁別單。外梓室二運。每運擔陪軍八十名。前引軍三十名。市民。後引軍三十名。市民。長杠車子二輛每輛五十名。市民。左右扶軸軍每輛二十六名。市民。等牌軍二名。上粧雨備軍三名。燭籠雨備軍三名。奉持郞竹軍四名。馬木軍十六名。預備橫杠軍十名。以上四百十名。二十二日。○輿士廳啓言。大輿以下各差備輿士軍三千八十四名及引曳市民六十名。以稍實戶除置。其外餘丁一萬十九名。依事目移送漢城府。二十四日。○漢城府啓言。輿士軍抄出定式成節目啓下事。筵稟蒙允矣。取考本府所在前後謄錄。參互釐正。名色之煩氄者。來關之淆雜者。一竝刪略。應頉應役之類。兩岐區別。節目書入。○輿士軍節目。應頉秩。朝官幼學及兩班忠義衛。 宗廟署守僕。 社稷署守僕。 永禧殿守僕。 景慕宮守僕。各軍門將校軍兵扈衛軍官。大旗差備。正輦陪。內吹。內侍府掖庭署時仕前銜及別監。三醫司司譯院寫字官計士書員時祿官入番 陵軍及驛吏卒雜科出身及年六十以上。盲人獨女病廢已上。無率則許頉。有率則出役。應役秩。各軍門無料軍兵。各司員役。貢人。市人。良人。外居 陵軍。已上毋論有無率出役。二十五日。○至是敎曰。在平時猶且顧恤。況今國役浩繁之時乎。各貢人等輿士軍丁。特竝除免。皆赴補土之役。